Nr. L 183/30 De Europæiske Fællesskabers Tidende 3. 7. 92 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 25. juli 1990 om den italienske regerings støtte til en producent af oftalmologiske produkter (Industrie ottiche riunite — IOR) (Kun den italienske udgave er autentisk) (92/329/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de interesserede parter en frist til at fremsætte deres bemærkninger, under henvisning til disse bemærkninger, og ud fra følgende betragtninger : Industrie ottiche riunite SpÅ (IOR) blev oprettet i 1969, da Filotecnica Salmoiraghi blev sluttet sammen med Offi- cine Galileo di Marghera. Fra 1975 til 1983 var Finmecca- nica eneaktionær i IOR, fra 1983 til 1986 var det Sofin, og begge disse selskaber henhører under det offentlige holdingselskab IRI. , I oktober 1986 blev IOR delvist privatiseret. 50 % af selskabets aktier blev den 15. oktober 1986 solgt til selskabet Finalp til deres pålydende værdi på 2 mia. lire, og selskabets kontaktlinseafdeling blev solgt til Ciba- Geigy-gruppen. Privatiseringen blev afsluttet i marts 1989, da Finalp erhvervede den resterende halvdel af IOR's aktier. N Inden IOR blev privatiseret første gang var selskabet ikke rentabelt. Dets tab androg 8,2 mia. lire i 1982, 5,6 mia. lire i 1983, 6,5 mia. lire i 1984, 11,5 mia. lire i 1985 og 11,9 mia. lire i 1986, hvilket svarer til henholdsvis 31 %, 18 %, 19 %, 26 % og 24 % af årsomsætningen. Disse tab blev dækket af selskabets offentlige aktionær. De tab, IOR havde i 1985, samt de tab, som var forventet i 1986 for perioden 1. januar til 15. oktober, blev dækket ved et forskud fra Sofin på 17 339,9 mio. lire. I forbindelse med første del af privatiseringen af IOR i oktober 1986 gav Sofin afkald på sit krav på dette beløb. I strid med Traktatens artikel 93, stk. 3, fandt denne inter- vention sted, uden at Kommissionen blev underrettet herom i forvejen. II Efter at Kommissionen var blevet bekendt med, at Sofin havde stillet 17,3 mia. lire til rådighed for IOR og senere havde givet afkald på dette beløb, og ud fra den opfattelse, at sådanne foranstaltninger kan udgøre statsstøtte, opfor- drede Kommissionen ved skrivelse af 30. november 1987, 20. januar og 13. april 1988 den italienske regering til at fremkomme med oplysninger herom. Den italienske regering gav ved telex af 29. februar og 13. juni 1988 ufuldstændige oplysninger om privatiserin- gen, og anførte, at Sofins intervention måtte anses som en normal aktionærhandling, og ikke som en form for stats- støtte. Efter den første undersøgelse af de foreliggende oplys- ninger konkluderede Kommissionen, at de 17,3 mia. lire, der var tildelt IOR af selskabets offentlige aktionær, udgjorde statsstøtte og var omfattet af bestemmelser i Traktatens artikel 92, stk. 1, samt at ingen af de i denne artikel hjemlede undtagelser fandt anvendelse.